Et MÅL om at bringe endnu mere liv og aktivitet til vores fantastiske lokalsamfund!

Indenfor overskuelig fremtid håber vi, og med jeres STØTTE, at kunne åbne Vinding Padel VSF – et nyt samlingspunkt med minimum 2 moderne udendørs padelbaner og et hyggeligt loungeområde lige ved vores hal1 og kommende hal2 i Vinding.

**Hvad er Vinding Padel - VSF?**

Padelsporten er en sjov og social aktivitet, der har vundet stor popularitet i hele Danmark.
Nu er det vores tur til at få denne spændende sport til Vinding!

Banerne vil være tilgængelige for alle betalende medlemmer – børn, unge, voksne og familier – og vil styrke fællesskabet, sundheden og aktivitetsniveauet i området.
Der vil fra start blive etableret trænings hold hvor man lærer meget mere om sporten samt
lokale turneringsdage Americano eller Mexicano.

Men vi har brug for jeres hjælp for at gøre drømmen til virkelighed!

**Hvordan kan I hjælpe?**

**1. Bliv en del af fællesskabet**

Vi har åbnet for forud tilmeldinger til Vinding Padel for at komme i jorden og få etableret banerne!
Tilmeld dig som medlem nu og vær blandt de første til at få adgang til banerne.

* **Kontingent / Pre-Booking:**
Pre-Booking for KUN 1.200 kr./år, efter Padel er etableret reguleres prisen op til DKK 1500/året.

Tilmeld dig på vores hjemmeside: <https://www.vsf.eu/padel/online-tilmelding-betaling/>

Du kan også bruge denne QR kode for tilmelding:

Din tilmelding giver os ikke bare økonomisk støtte, men også motivation og opbakning til projektet.

**2. Støt projektet økonomisk**

Har du mulighed for at give en donation?
Eller repræsenterer du en virksomhed, som kunne tænke sig at være sponsor?
Enhver form for støtte – stor som lille – vil gøre en forskel.
Vi tilbyder forskellige sponsorater og samarbejdsmuligheder, som også giver synlighed for din støtte.

**Hvad kan vi tilbyde jer?**

Som sponsor bliver I en synlig del af et unikt initiativ, der skaber værdi for lokalsamfundet. Vi tilbyder blandt andet:

* **Logoeksponering:**
Jeres virksomheds logo på banerne, loungeområdet, vores hjemmeside og sociale medier.
* **PR-samarbejde:**
Vi fremhæver jeres støtte i pressemeddelelser og på vores platforme, så I får positiv omtale.
* **Netværksmuligheder:**
Som samarbejdspartner inviteres I til vores åbningsarrangement og fremtidige events.
* **Corporate padel-arrangementer:**
Mulighed for at bruge banerne til firmaevents, teambuilding eller lignende arrangementer.

**Hvordan kan I støtte?**

Vi tilbyder fleksible sponsorpakker, så I kan vælge det niveau, der passer til jer:

• Guldpartner: Fra 25.000 kr./året – Logo på baner og eksponering på alle platforme.

• Sølvpartner: Fra 15.000 kr./året – Logo på hjemmeside og sociale medier samt mindre eksponering på banerne.

• Bronzepartner: Fra 10.000 kr./året – Eksponering på sociale medier og til events.

Ved interesse venligst kontakt undertegnet eller en fra udvalget herom.

Se udvalget via denne QR kode:



**3. Spred budskabet**

Hjælp os med at nå ud til så mange som muligt! Del dette skriv med dine venner, familie og kolleger. Jo flere, der hører om projektet, desto stærkere opbakning kan vi få.

**Hvad får du ud af det?**

Som en del af Vinding Padel-familien får du:

• Adgang til moderne og unikke sportsfaciliteter i dit lokalområde.

• En aktiv del af et voksende fællesskab i Vinding SF.

• Mulighed for at deltage i sociale events, turneringer og fællesarrangementer.

Lad os gøre det sammen!

Vi tror på, at vi sammen kan skabe noget helt særligt for Vinding og omegn. Din støtte er uvurderlig – både som medlem, sponsor eller ambassadør for projektet.

Vi ser frem til at høre fra dig! Har du spørgsmål eller gode idéer til, hvordan vi kan løfte projektet endnu højere, er du altid velkommen til at kontakte os.

På forhånd tusind tak for din opbakning!

Med håbet om jeres støtte & på vegne af Vinding Padel VSF

Morten J. Jørgensen

Mobil: +45 2232 0315
Mail: joergenzen@gmail.com